KURZUS: Logisztika

MODUL: A logisztika-menedzsment alapjai

A teljesköltség- koncepció

| A teljesköltség-koncepció
Tanulási célok
A lecke áttanulmányozása után Ön képes lesz:
| Értelmezni a költségelemek kölcsönhatásait;
| Példákat mondani a költségek közötti konfliktusokra;
| Felsorolni az információs rendszer által kezelendő költségtípusokat!
| A logisztikai célfüggvény értelmezésére;
| Saját szavaival megfogalmazni a minimum és a maximum elv lényegét!
| Saját szavaival megfogalmazni a készletek felhalmozódásának lehetséges okait!
| Elemezni a különboző logisztikai költségek mérhetőségét!
| Felsorolni a termelési-logisztikai interfészhez tartozó néhány tevékenységet;
| Felsorolni a marketing-logisztikai interfészhez tartozó néhány tevékenységet!
| Megnevezni a vállalati költségcsökkentés során vizsgálható két nagy költségcsoportot;
| Saját szavaival megfogalmazni az önkényes költségcsökkentés és a vállalat versenyképessége közötti összefüggést;
| Saját szavaival megfogalmazni a logisztika elve érvényesülésének hazai sajátosságait!
Tevékenységek
Tanulmányozza át a tankönyv 1.7 számú ábráját! Tanulmányozza át a tankönyv 1.8 számú ábráját! Gyűjtse össze az információs rendszer által kezelendő költségtípusokat! Értelmezze a logisztikai célfüggvényt! Tanulmányozza át a tankönyv 1.9 számú ábráját! Fogalmazza meg a minimum és a maximum elv lényegét! Fogalmazza meg saját szavaival a készletek felhalmozódásának lehetséges okait! Elemezze a 44.-46. oldal alapján a különböző logisztikai költségek mérhetőségét! Tanulmányozza át a tankönyv 1.10 számú ábráját! Fogalmazza meg az önkényes költségcsökkentés és a vállalat versenyképessége közötti összefüggést! Fogalmazza meg a logisztika elve érvényesülésének hazai sajátosságait!
Összefoglalás
Az összköltségelemzés a logisztikai folyamatok menedzselésének legfontosabb eszköze. Valós költségmegtakarítás csak integrált logisztikai rendszert működtetve valósítható meg. A logisztikai rendszernek lehetővé kell tennie: - a szállítási; - a raktározási; - a készletezési; - a rendelés-feldolgozási; - az információs rendszerrel kapcsolatos és - a sorozatnagysághoz köthető költségek kezelését és minimalizálását. A logisztikai célfüggvény: L T = f ( V SZ , K L ) ahol: LT a logisztikai teljesítmény, VSZ a vevőkiszolgálási szint és KL az összes logisztikai költség együttes szintje. A minimum elv alkalmazása esetén a vevőkiszolgálás kívánatos szintjét a lehető legalacsonyabb költségek mellett kívánjuk megvalósítani. A maximum elv alkalmazása esetén a rendelkezésre álló anyagi eszközökkel kívánjuk megvalósítani a lehetséges legmagasabb vevőkiszolgálási szintet. Az ellátás/elosztás összköltségei csökkenthetők a logisztikai tevékenységek koordinációjával. Meghatározott vevőkiszolgálási szint mellett célszerű mindegyik költségkomponens minimalizálására törekedni. A logisztikai költségeken belül a készlettartási költségek nagyságuk alapján a szállítás mellett a második legfontosabb költségtényezőnek tekinthetők. allokál = erőforrást lefoglal (az angol allocate szóból) A marketing célja, hogy a hosszú távú vállalati hatékonyság érdekében erőforrásokat foglaljon le a marketingmix számára. A logisztika célja, hogy a marketing által előzetesen meghatározott vevőkiszolgálási szint mellett minimalizálja a logisztikai összköltséget. A logisztikai költségek kölcsönös kapcsolatban vannak egymással. Költségcsökkentésre való törekvés esetén a két nagy költségcsoportot a termelési és a logisztikai költségek jelentik. A termelési költségek beruházás nélkül nem csökkenthetők. A logisztikai költségek területén viszont gyakran jelentős tartalékok állnak rendelkezésünkre. cash flow = valamilyen időszakra eső vállalati pénzforgalom (angolul) A versenyképesség növelése gyakran együtt jár a logisztikai költségek növekedésével. A logisztika elvének érvényesítése során tekintettel kell lenni a hazai sajátosságokra is.

| A teljesköltség-koncepció - feladatlap
Töltse ki az alábbi feladatlapot!
Igaz-e az alábbi állítás?
A raktározási költségek mindazokat a költségeket jelentik, melyek a termékek tárolásával kapcsolatban merülnek fel. |
Melyik NEM tartozik a gyártási sorozatnagyság részköltségeihez?
| az ellenőrzés költségei
| az átállási selejt költségei
| a rendelésfeldolgozás költségei
| az anyagkezelés, -mozgatás és -szállítás költségei
A logisztikai-menedzsment elvének mely sajátosságokra kell figyelemmel lennie az alábbiak közül? Több helyes válasz is lehetséges!
| a vevőkiszolgálási igények eltérőek
| a magasabb infláció
| a teljesítési idő hatással van a szállítási költségekre
| a raktári készletek csökkentése
Melyek tartoznak a készlettartási költségekhez? Több helyes válasz is lehetséges!
| a készlet kockázatának költsége
| a készletek járulékos költségei
| a tőkebefektetés költségei
| a vevőkiszolgálás költségei
Melyik költségcsoportot vizsgáljuk abban az esetben, amikor költségcsökkentés a cél? Több helyes válasz is lehetséges!
| a termelési költségeket
| a logisztikai költségeket
| az anyagkezelés, -mozgatás, -szállítás költségeit
| a marketingköltségeket
Egészítse ki az alábbi mondatot! A versenyképesség növelése gyakran együtt jár a(z) költségek növekedésével.