KURZUS: Logisztika

MODUL: A beszerzés menedzsmentje

A beszerzés a vállalati célok szolgálatában

| A beszerzés a vállalati célok szolgálatában
Tanulási célok
A lecke áttanulmányozása után Ön képes lesz:
| Saját szavaival megfogalmazni a beszerzés és a vállalat jövedelmezősége közötti kapcsolatot;
| Saját szavaival megfogalmazni a beszerzési stratégia kialakításának módját;
| Saját szavaival megfogalmazni a proaktív beszerzés lényegét;
| Osztályozni a beszerzési információs rendszer által felhasznált információkat;
| Felsorolni a belső és a külső információkat;
| Saját szavaival megfogalmazni, miért kell integráltnak lennie a beszerzési információs rendszernek.
Tevékenységek
Tanulmányozza át a Logisztika-menedzsment tankönyv 98.-101. oldalát! Fogalmazza meg a beszerzés és a vállalat jövedelmezősége közötti kapcsolatot! Fogalmazza meg a beszerzési stratégia kialakításának módját! Állapítsa meg a proaktív beszerzés jellemzőit! Osztályozza a beszerzési információs rendszer által felhasznált információkat! Tanulmányozza át a tankönyv 3.6 ábráját! Fogalmazza meg a beszerzési információs rendszer integráltságával kapcsolatos követelményt!
Összefoglalás
A beszerzési költségek befolyásolják a vállalat jövedelmezőségét. A logisztikai stratégiát az összvállalati stratégiából kell kialakítani. A logisztikai stratégiából vezethető le a vállalat beszerzési stratégiája. A beszerzés proaktív (kezdeményező, cselekvő) jellege: nem a szállítók által kínált termékek alapján határozza meg az anyagszükségletet, hanem a vállalati célokból vezeti le azt. Ha a kívánt termék nem létezik a piacon, akkor a szállítóval együttműködve, közösen fejlesztik ki azt. Ehhez nagyon jó beszállítói kapcsolatok szükségesek. A beszerzési információs rendszer külső és belső információkat használ fel. Belső információk: - a vállalati részterületek mennyiségi, időbeli igényei; - a minőségi követelmények; - az egyéb (pl. pénzügyi) paraméterek. Külső információk: - a lehetséges beszállítók; - az elérhető árak; - a helyettesítési lehetőségek. A beszerzések során napjainkban az árnál nagyobb szerepet játszik a terméket kísérő szolgáltatások mennyisége és minősége. Napjainkban a beszállítók ellátási láncba integrálódnak a termelővel. A beszerzési információs rendszernek a vállalati integrált rendszer részének kell lennie.

| A beszerzés a vállalati célok szolgálatában - feladatlap
Töltse ki az alábbi feladatlapot!
Egészítse ki az alábbi mondatot! A beszerzési befolyásolják a vállalat jövedelmezőségét.
Egészítse ki az alábbi mondatot! A(z) stratégiából vezethető le a vállalat beszerzési stratégiája.
Egészítse ki az alábbi mondatot! A beszerzés jellege azt jelenti, hogy nem a szállítók által kínált termékek alapján határozza meg az anyagszükségletet, hanem a vállalati célokból vezeti le azt.
Melyi NEM belső információ az alábbiak közül?
| a vállalati részterületek mennyiségi, időbeli igényei
| a minőségi követelmények
| a lehetséges beszállítók
| az egyéb (pl. pénzügyi) paraméterek
Melyi NEM külső információ az alábbiak közül?
| a lehetséges beszállítók
| az elérhető árak
| a minőségi követelmények
| a helyettesítési lehetőségek
A beszerzési információs rendszernek a vállalati rendszer részének kell lennie.