KURZUS: Logisztika

MODUL: A logisztikai vevőkiszolgálás

Vevőkiszolgálási teljesítménymutatók

| Vevőkiszolgálási teljesítménymutatók
Tanulási célok
A lecke áttanulmányozása után Ön képes lesz:
| Felsorolni a teljesítménymutatók alaptípusait;
| Saját szavaival megfogalmazni, hogy miért a költségek a legfontosabb pénzbeli teljesítménymutatók;
| Saját szavaival meghatározni a naturális teljesítménymutató fogalmát;
| Felsorolni a megrendelési ciklushoz kapcsolódó szolgáltatási színvonalmutatókat;
| Értelmezni a rendelési ciklusidő fogalmát;
| Értelmezni az átlagos kiszolgálási idő fogalmát;
| Értelmezni a kiszolgálás minőségének fogalmát;
| Értelmezni a kiszolgálás megbízhatóságának fogalmát;
| Értelmezni a kiszolgálás rugalmasságának fogalmát;
| Értelmezni a készenlét fogalmát.
Tevékenységek
Tanulmányozza át a Logisztika-menedzsment tankönyv 71.-75. oldalát! Csoportosítsa a logisztikai teljesítmények mutatóit! Indokolja meg, hogy miért a költségek a legfontosabb pénzbeli teljesítménymutatók! Határozza meg a naturális teljesítménymutató fogalmát! Jegyezze meg a megrendelési ciklushoz kapcsolódó szolgáltatási színvonalmutatókat! Értelmezze a rendelési ciklusidő fogalmát! Értelmezze az átlagos kiszolgálási idő fogalmát! Értelmezze a kiszolgálás minőségének fogalmát! Értelmezze a kiszolgálás megbízhatóságának fogalmát! Értelmezze a kiszolgálás rugalmasságának fogalmát! Értelmezze a készenlét fogalmát! Tanulmányozza át a tankönyv 75. oldalán levő vezetői összefoglalót. Az itt olvasható logikai gondolatmenet statisztikai alapismereteket (szórás, jelentős eltérés, stb.) feltételez. Ezek elsajátítására a Statisztika tantárgy keretében kerül sor.
Összefoglalás
A logisztikai teljesítményeket pénzbeli és naturális (természetes, fizikai mértékegységekkel megadható) mutatókkal mérjük. benchmark = viszonyítási alap, teljesítményszint (angolul) A pénzbeli teljesítménymutatók közül a költségmutatók a legfontosabbak. A hibaelemzésre szolgáló ABC-Pareto eljárásról a minőségirányítással foglalkozó tantárgyban fog részletesebb információt kapni. A naturális szolgáltatási színvonalmutatók a logisztikai alrendszerek szerint csoportosíthatók. A megrendelési ciklushoz kapcsolódó szolgáltatási színvonalmutatók: 1. a szállítási idő (gyorsaság, pontosság, gyakoriság); 2. a szállítás megbízhatósága, minősége; 3. a kiszállítási készenlét; 4. a szállítás rugalmassága. A rendelési ciklusidő a megrendelés és a leszállítás (vagyis a rendelt anyag tényleges megérkezése) között eltelt idő. Az átlagos kiszolgálási idő (gyorsaság): Sz i = ∑ T i N ahol Szi az átlagos kiszolgálási idő [nap], Ti a megrendelés és a teljesítés között eltelt idő és N az összes kiszállított tételek száma [db]. A kiszolgálás minőségét a kifogástalan termékek száma határozza meg. A kiszolgálás minőségét a hibátlan termékek arányával mérik. A kiszolgálás minőségi mutatója: Sz Q = N − H N × 100 ( % ) ahol SzQ a kiszolgálás minősége, H a hibás teljesítések száma [db] és N az összes kiszállított tételek száma [db]. A kiszolgálás megbízhatósága azt jelenti, hogy a vállalat milyen mértékben tartja a szerződésben megadott határidőt. A kiszolgálás megbízhatóságát a határidőre teljesített tételek arányával mérik. A kiszolgálás megbízhatóságának mutatója: Sz M = N − HI N × 100 ( % ) ahol SzM a kiszolgálás megbízhatósága [%], HI a nem határidőre teljesített tételek száma [db], és N az összes kiszállított tételek száma [db]. A rugalmasság a megrendelésre vonatkozó utólagos, a vevő kívánságának megfelelően megvalósított változtatások számától függ. A változtatás vonatkozhat a mennyiségre és a határidőre. A rugalmassági mutató: Sz r = V mt + V it V m + V i × 100 ( % ) ahol Szr a kiszolgálás rugalmassága, Vmt a teljesített vevőkívánságok száma a mennyiség megváltoztatására [db], Vit a teljesített vevőkívánságok száma a határidő megváltoztatására [db], Vm az összes vevőkívánság száma a mennyiség megváltoztatására [db] és Vi az összes vevőkívánság száma a határidő megváltoztatására [db]. A készenlét a vállalatnak az a képessége, hogy milyen mértékben tudja az előre nem jelzett igényeket azonnal teljesíteni. A készenléti mutató: Sz k = EI N × 100 ( % ) ahol Szk a készenléti mutató, EI az előre nem jelzett, de azonnal teljesített igények száma [db] és N az összes kiszállított tételek száma [db].

| Vevőkiszolgálási teljesítménymutatók - feladatlap
Töltse ki az alábbi feladatlapot!
Igaz-e az alábbi állítás?
A logisztikai teljesítményeket pénzbeli teljesítménymutatók és naturális teljesítménymutatók segítségével értékelhetjük. |
Igaz-e az alábbi állítás?
A készenlét a vállalatnak azt a képességét jelzi, hogy tudja -e tartani a szerződésben megadott határidőt. |
Igaz-e az alábbi állítás?
A kiszolgálás megbízhatósága a vállalatnak azt a képességét jelzi, hogy milyen mértékben képes az előre nem jelzett igények azonnali teljesítésére. |
Melyik állítás igaz a kiszolgálás rugalmasságával kapcsolatban? Több helyes válasz is lehetséges!
| a megrendelésekre vonatkozó utólagos, a vevőkívánságnak megfelelően megvalósított változtatások számától függ
| időszakonként és folyamatosan is mérhető
| a teljesített vevőkívánság számának és a nem teljesített vevőkívánság számának hányadosával mérhető
| a vállalatnak azt a képességét jelzi, hogy milyen mértékben képes az előre nem jelzett igények azonnali kielégítésére
Melyik állítás igaz a hibás teljesítések arányával kapcsolatban? Több helyes válasz is lehetséges!
| a kiszolgálás minőségét határozza meg
| a kiszolgálás megbízhatóságát határozza meg
| a hibás teljesítések számának és az összes kiszállított tételek számának hányadosaként számítható
| folyamatosan és időszakonként is mérhető
Melyik állítás igaz a kiszolgálás megbízhatóságával kapcsolatban? Több helyes válasz is lehetséges!
| folyamatosan és időszakonként is mérhető
| azt jelenti, hogy a vállalat milyen mértékben tartja a szerződésben megadott határidőket
| azt jelenti, hogy a vállalat milyen mértékben tartja a szerződésben meghatározott minőséget
| azt jelenti, hogy a vállalat milyen mértékben tartja a szerződésben meghatározott mennyiséget