KURZUS: Logisztika

MODUL: A beszerzés menedzsmentje

A beszerzés (ellátás) feladatai

| A beszerzés (ellátás) feladatai
Tanulási célok
A lecke áttanulmányozása után Ön képes lesz:
| Saját szavaival megfogalmazni a beszerzés (ellátás) általános feladatait;
| Felsorolni a beszerzési 5M elv részeit;
| Saját szavaival meghatározni a centralizált beszerzés fogalmát;
| Saját szavaival meghatározni a decentralizált beszerzés fogalmát;
| Saját szavaival meghatározni a beszerzésgazda fogalmát;
| Értelmezni a beszerzéssel kapcsolatos egyes célokat és tennivalókat;
| Saját szavaival meghatározni az outsourcing fogalmát;
| Saját szavaival meghatározni a kaocsolatorientációra való átállás fogalmát;
| Saját szavaival meghatározni a proaktív beszerzés fogalmát;
Tevékenységek
Tanulmányozza át a Logisztika-menedzsment tankönyv 83.-88. oldalát! Határozza meg a beszerzés (ellátás) általános feladatait! Határozza meg a beszerzési 5M elv elemeit! Értelmezze a beszerzést, mint logisztikai funkciót! Fogalmazza meg a centralizált beszerzés lényegét! Fogalmazza meg a decentralizált beszerzés lényegét! Fogalmazza meg a beszerzésgazda rendszer lényegét! Értelmezze a beszerzéssel kapcsolatos egyes célokat és tennivalókat! Tanulmányozza át a tankönyv 3.1 ábráját! Fogalmazza meg az outsourcing lényegét! Fogalmazza meg a kapcsolatorientációra való átállás lényegét! Fogalmazza meg a proaktív beszerzés lényegét!
Összefoglalás
A beszerzés (ellátás) általános feladatai: a termelés igényeinek megfelelően a felhasználandó anyagok, felkész- és késztermékek készenlétbe helyezése. Tágabb értelemben a vállalat tevékenységének elvégzéséhez szükséges valamennyi input biztosítása a vállalat stratégiai céljainak megfelelő módon. A beszerzési 5M elv: - a megfelelő minőségű anyag beszerzése; - a megfelelő időben; - a megfelelő mennyiségben; - a megfelelő forrásból; - a megfelelő áron. A beszerzést a logisztikai tevékenységek részeként kell kezelni. A beszerzési igények megoldási lehetőségei: 1. centralizált beszerzéssel; 2. decentralizált beszerzéssel; 3. beszerzésgazda rendszer használatával. A beszerzéssel kapcsolatos célok és tennivalók: 1. az optimális minőség elérése; 2. a teljes költség minimalizálása; 3. a beszállítók megkeresése, kiválasztása és értékelése; 4. hozzájárulás az alacsony készletszinthez és a folyamatos termékáramláshoz; 5. kooperáció és integrálás más szervezeti egységekkel. Új terndek a beszerzés területén: - a kiszervezés (angolul outsourcing); - a kapcsolatorientációra való átállás; - a proaktív beszerzés. outsourcing = erőforrás-bevonás, alvállalkozók bevonása (angolul) proactive = kezdeményező, cselekvő (angolul) A beszerzés befolyásolja a külvilágnak a vállalatról alkotott képét is.

| A beszerzés (ellátás) feladatai - feladatlap
Töltse ki az alábbi feladatlapot!
Igaz-e az alábbi állítás?
A beszerzés, nem több mint bevásárlás, így nincs is stratégiai jelentősége. |
Igaz-e az alábbi állítás?
A beszerzés célja a lehető legalacsonyabb beszerzési ár kialakítása, a teljes költségek figyelembe vétele nélkül. |
Válassza ki a kakukktojást az alábbiak közül!
| Centralizált beszerzés
| Beszerzésgazda rendszer
| Decentralizált beszerzés
| Beszerzésgazda nélküli rendszer
Melyik NEM sorolható a beszerzéssel kapcsolatos célok közé?
| teljes elszigetelődés más szervezeti egységektől
| teljes költség minimalizálása
| optimális minőség elérése
| beszállítók megkeresése, kiválasztása, értékelése
Igaz-e a következő állítás?
A beszerzés a vállalat legjelentősebb anyagáramlási folyamatát generálja. |
Igaz-e az alábbi állítás?
A beszerzést egy vállalaton belül minden más funkciótól elkülönülten kell kezelni. |