KURZUS: Logisztika

MODUL: A beszerzés menedzsmentje

A beszállítói menedzsment

| A beszállítói menedzsment
Tanulási célok
A lecke áttanulmányozása után Ön képes lesz:
| Felsorolni a beszállítói menedzsment feladatait;
| Saját szavaival megfogalmazni a beszerzési piackutatás célját;
| Felsorolni a beszerzési piackutatás feladatait;
| Felsorolni a beszerzési politika alapkérdéseit;
| Értelmezni a beszerzési politika alapkérdéseit.
| Értelmezni a beszállító-kiválasztási folyamat ábráját;
| Felsorolni az értékelés módszereit;
| Saját szavaival megfogalmazni az egyes értékelési módszerek előnyeit és hátrányait;
| Felsorolni a kapcsolat alapmodelljeit;
| Saját szavaival megfogalmazni az egyes kapcsolati alapmodellek jellemzőit!
| Saját szavaival megfogalmazni a Kraljic-mátrix funkcióját;
| Értelmezni a Kraljic-mátrix fő termékcsoportjait.
Tevékenységek
Tanulmányozza át a Logisztika-menedzsment tankönyv 88.-98. oldalát! Sorolja fel a beszállítói menedzsment feladatait! Fogalmazza meg a beszerzési piackutatás célját! Sorolja fel a beszerzési piackutatás feladatait! Sorolja fel a beszerzési politika alapkérdéseit! Tanulmányozza át a tankönyv 3.2 ábráját! Figyelem: az ábra a két- és a több-beszállítós modellt szemlélteti! Értelmezze a beszerzési politika alapkérdéseit! Tanulmányozza át a beszállító-kiválasztási folyamat általános modelljét (3.2 ábra)! Tanulmányozza át a beszállítási adatlapminta felépítését (3.4 ábra)! Tanulmányozza át a költségigény módszer alkalmazásával kapcsolatos példát! Tanulmányozza át a beszállítók komplex minősítésére szolgáló adatlap felépítését! Fogalmazza meg az egyes értékelési módszerek előnyeit és hátrányait! Fogalmazza meg az egyes kapcsolati alapmodellek jellemző sajátosságait! Tanulmányozza át a Kraljic-mátrix felépítését! Fogalmazza meg a Kraljic-mátrix funkcióját! Értelmezze a Kraljic-mátrix fő termékcsoportjait!
Összefoglalás
A beszállítói menedzsment feladatai: - a beszerzési piackutatás; - a beszállítók minősítése; - a beszállítókkal való kapcsolattartás menedzselése. A beszerzési piackutatás célja a beszállítókról és a beszerzési piacokról szóló információk összegyűjtése. A beszerzési piackutatás feladatai: - a beszerzési piacok áttekinthetőségének biztosítása és javítása; - a beszerzési zavarok elkerülésének és a termelés zavartalan működésének biztosítása; - más szervezeti egységek ellátása információkkal; - az optimális beszerzési döntések megalapozása; - a technikai fejlődés figyelemmel kísérése; - a beszerzési források megtalálása; - az egyes termékek helyettesíthetőségének vizsgálata; - a beszerzési források értékelése. A beszerzési politika alapkérdései: 1. Egy vagy egyszerre több beszállítótól rendeljük-e ugyanazt az anyagot? 2. Érvényesítsük-e fogoly szállító elméletet? 3. A gyártótól vagy a közvetítőtől vásároljon-e a cég? 4. Mennyire támaszkodjon a cég a helyi szállítókra? ceteris paribus = egyébként azonos feltételek között (latinul) A beszállító-kiválasztási folyamat általános modellje (3.2 ábra) A beszállítók értékelésének módszerei: - az egyszerű kategorikus módszer; - a költségigény módszer; - a beszállítók komplex minősítése. Az egyes módszerek előnyei és hátrányai A kapcsolat alapmodelljei: - a tranzakció-orientált modell; - a kapcsolta-orientált modell; - a stratégiai partnerkapcsolat. Az egyes alapmodellek jellemző sajátosságai A Kraljic-mátrix (3.5 ábra) a termékek csoportosítására szolgál. A termékek csoportjai a Kraljic-mátrix szerint: 1. a stratégiai termékek; 2. A szűk keresztmetszeti termékek; 3. a befolyásolható termékek; 4. a rutin termékek.

| A beszállítói menedzsment - feladatlap
Töltse ki az alábbi feladatlapot!
Igaz-e az alábbi állítás?
A beszállítók felkutatása és megkeresése, valamint kiválasztása a beszerzési piackutatás alapján történhet. |
A beszerzési politika keretében számos kérdésben kell döntést hozni. Melyik NEM tartozik ezek közé?
| Egy vagy egyszerre több beszállítótól rendeljük-e ugyanazt az anyagot
| A beszállítók kiválasztásának, minősítésének általános problémái
| A gyártótól vagy a közvetítőtől vásároljon-e a cég
| Mennyire támaszkodjon a cég helyi szállítókra
Egészítse ki az alábbi mondatot! A fogoly szállító elmélet lényege, hogy a vállalat a beszállító teljesítményének legfeljebb 20-50 százalékát vásárolja meg, hogy a(z) ne váljon függővé a vevőtől.
Egészítse ki az alábbi mondatot! Azért érdemes a nagykereskedőktől vásárolni, mert sok esetben szolgáltatást nyújtanak, olcsóbb szállítást biztosítanak.
Melyik NEM tartozik a kapcsolat alapmodelljei közé?
| a kapcsolatorientált modell
| a fogyasztó-orientált modell
| a tranzakció-orientált modell
| a stratégiai partnerkapcsolat
Melyik NEM igaz a kapcsolatorientált modellre?
| a közös tevékenységek
| a "nyertes-vesztes" felállás
| a bizalomra épülő kapcsolat
| a leggyakrabban alkalmazott modell