KURZUS: Logisztika

MODUL: A logisztika-menedzsment alapjai

A logisztika a vállalati gazdálkodás rendszerében

| A logisztika a vállalati gazdálkodás rendszerében
Tanulási célok
A lecke áttanulmányozása után Ön képes lesz:
| Felsorolni a logisztika fő területeit;
| Saját szavaival megfogalmazni a logisztika anyagáramlás szempontú meghatározását;
| Saját szavaival megfogalmazni a logisztika készletáramlási szempontú meghatározását;
| Saját szavaival megfogalmazni Wendell logisztikai gépének fő mondanivalóját;
| Saját szavaival meghatározni a logisztika és az ellátásilánc-menedzsment közötti különbséget;
| Saját szavaival megfogalmazni a logisztika feladatát;
| Felsorolni a 7M elvben szereplő feltételeket;
| Felsorolni a 9M elvben szereplő feltételeket;
| Értelmezni a 9M elvben szereplő feltételeket;
| Saját szavaival megfogalmazni a vevői megelégedettség összetevőit;
| Saját szavaival megfogalmazni a körjárattervezés problémáját;
| Értelmezni a logisztika és az ellátásilánc menedzsment közötti különbséget.
Tevékenységek
Tanulmányozza át a Logisztika-menedzsment tankönyv 23.-34. oldalát! Keresse meg a szemléletbeli különbséget a logisztika különböző meghatározásai között! Állapítsa meg a logisztika feladatát! Értelmezze a 7M elvben szereplő feltételeket! Értelmezze a 9M elvben szereplő feltételeket! Keressen saját példákat a minőség megítélésének összetevőire! Elemezze a körjárattervezés problémáját! Értelmezze a logisztika és az ellátásilánc menedzsment közötti különbséget!
Összefoglalás
A logisztika a teljesség elvén alapul, a vizsgálat tárgyát kerek egészként kezeli. A logisztika anyagáramlási szempontú megfogalmazása: A logisztika a rendszerszemlélet alkalmazása az anyagáramlás területén. A logisztika készletáramlási szempontú megfogalmazása: A logisztika az anyagok mozgatásának és tárolásának hatékony irányítása. Wendell logisztikai gépének mondanivalója: Egy adott vállalati részterület csak a többi közreműködésével tud eredményt elérni. A logisztika a szervezeten belüli, az ellátásilánc-menedzsment pedig a szervezeten kívüli kapcsolatokra és működésre koncentrál. A logisztika feladata a megfelelő áruknak vagy szolgáltatásoknak a megfelelő helyre, a megfelelő időben és a megkívánt állapotban, a megfelelő költséggel való eljuttatása. A 7M elv szerint a logisztikának: 1. a megfelelő terméket; 2. a megfelelő minőségben és mennyiségben; 3. a megfelelő állapotban; 4. a megfelelő helyen; 5. a megfelelő időben; 6. a megfelelő felhasználónak; 7. a megfelelő költségek mellett kell rendelkezésre bocsátania. A 9M elv szerint a logisztika lehetővé teszi, hogy: 1. a megfelelő információ; 2. a megfelelő anyag; 3. a megfelelő energia; 4. a megfelelő személyek jussanak el; 5. a megfelelő mennyiségben; 6. a megfelelő minőségben; 7. a megfelelő időpontban; 8. a megfelelő helyre; 9. a megfelelő költséggel. A termékek készletezésével kapcsolatos költségek minimalizálása: a JIT (Just In Time) elv alkalmazásával. A JIT elvet a 3. modulban fogjuk bemutatni. A vevői megelégedettség összetevői: - az igényeknek megfelelő termék szolgáltatása; - a meghatározható és stabil minőség folyamatos biztosítása. A körjárattervezési probléma: a megfelelő időpont és a megfelelő hely egyidejű biztosítása. A körjárat részei: indulás, többszöri kiszolgálás, visszatérés. A logisztikai elvek alkalmazása megteremti az ellátási láncok létrejöttének feltételeit.

| A logisztika a vállalati gazdálkodás rendszerében - feladatlap
Töltse ki az alábbi feladatlapot!
Jelölje be, hogy az alábbiak közül melyik NEM tartozik a 7M elvhez! Több helyes válasz is lehetséges!
| a megfelelő költségek mellett kell rendelkezésre bocsátania
| a megfelelő informatikai háttérrel
| a megfelelő állapotban
| a megfelelő szállítással
Jelölje meg, hogy melyek a megfelelő minőség elérésének összetevői! Több helyes válasz is lehetséges!
| az objektív és szubjektív vevői igények
| az árucsere körülményei
| a szolgáltatás milyensége
| a mérhető és a nem mérhető paraméterek
Igaz-e az alábbi állítás?
A vevő igényeinek objektív, nem mérhető paraméteréhez tartozik a raktár külső kinézete. |
Jelölje meg, hogy körjárattervezésnél melyik NEM tartozik a szállítási útvonal felállításához?
| indulás
| értékesítés
| kiszolgálás
| visszatérés
Állapítsa meg, hogy igaz-e az alábbi állítás!
Vevőoldali megközelítésből kiindulva a megfelelő költség az a költség, amelyet a piac hajlandó elfogadni. |
Állapítsa meg, hogy igaz-e az alábbi állítás!
A logisztika és az ellátásilánc-menedzsment abban különbözik, hogy a logisztika a szervezeten kívüli, míg az ellátásilánc-menedzsment a szervezeten belüli kapcsolatokra és működésre koncentrál. |